Igitur ego Aymardus, timens gehennam et desiderans ut, quando anima mea de hac luce migraverit et ante tribunal Christi in die juditii venerit, Dei misericordia veniam merear accipere, ideo, pro Dei amore et remedio animæ meæ, cedo ad locum Cluniacum, qui est in honore Dei et Sancti Petri, atque permitto concessumque imperpetuum esse volo aliquid de meo jure; in ipsius, inquam, loci trado dominationem, transfero atque transfundo, in primis ipsam curtem Silviniaci, ubi æcclesia Sancti Petri est fundata; in ipsa villa sunt casales cum superpositis vineis, campis et pratis; ipsa et quantumcumque in ipsa villa visus fui habere totum ad integrum trado ad supradictum locum, et de forest de Borno medietatem, et de alia forest quæ dicitur Masargas medietatem, et in Monteoen quantumcunque visus fui habere, et in Moncello similiter, et in Bagenago similiter et in Vitlena quantumcunque visus fui habere, sive in campis, sive pratis, sive vineis, quantum ad ipsas villas aspicit, totum ad integrum trado ad jam dictum locum Cluniacum, et in Veteri Silviniaco et in Genebraria similiter, et in Fontonella similiter, et in bosco Straderio similiter. Istas res superius conscriptas vel prenominatas ad integrum ibidem cedo in elemosina, pro remedio animæ meæ, ut faciant rectores ejusdem æcclesiæ sicut mos et consuetudo jure exposcit. Et ut donatio ista firma permaneat, cum omni stipulatione subnixa, ego ipse Aymardus manu eam propria firmavi et manu bonorum hominum testium roborandam decrevi. S. ipsius Aymardi. S. Emmonis. S. Archimbaldi. S. Dagberti. S. Aimonis. Item S. Aimonis, et item S. Aimonis. S. Notardi. S. Adeverti. S. Nizezii. Data in die lunis, in mense martio, anno XXIII regnante Karolo rege. Unaldus, jussione Aymardi, scripsit.